**Br. Ugovora: 2023/451-036**

**Ugovorno telo:**

Evropski pokret u Srbiji

POZIV ZA PODNOŠENJE KONCEPTA I DETALJNOG PREDLOGA PROJEKATA

**TEMATSKO PODRUČJE: PODIZANJE SVESTI O VAŽNOSTI I PREDNOSTIMA EU INTEGRACIJA I ČLANSTVA SRBIJE U EU**

PUTOKAZI KA EU KROZ ZAPADNU SRBIJU I ŠUMADIJU

**Krajnji rok za podnošenje koncepta i detaljnog predloga projekta: 15/03/2025 u 17:00č**

Poziv za finansiranje strateških grantova sprovodi se u okviru projekta „Putokazi ka EU kroz Zapadnu Srbiju i Šumadiju“ koji realizuje Evropski pokret u Srbiji u saradnji sa Građanskim Forumom iz Novog Pazara, Evropskim pokretom u Valjevu i Mrežom za ruralni razvoj Srbije iz Kraljeva uz finansijsku podršku Evropske unije.

Ovaj Poziv je otvoren isključivo za organizacije civilnog društva na teritoriji Zapadne Srbije i Šumadije registrovane u Republici Srbiji, posebno za one koje su registrovane u gradovima, opštinama i selima koja pripadaju Mačvanskom, Kolubarskom, Zlatiborskom, Moravičkom, Raškom, Šumadijskom, Pomoravskom i Rasinskom okrugu.

*\*Priprema: Informativna online sesija će biti održana* ***03. marta 2025. godine od 12:00 do 13:00 časova****.*

Ukoliko ste zainteresovani da učestvujete u informativnoj sesiji, kontaktirajte tim Evropskog pokreta u Srbiji na sledećoj e-mail adresi: [putokazi@emins.org](mailto:putokazi@emins.org) za dodatne informacije o načinu registracije za prisustvo informativnoj sesiji.

*Lista akronima:*

*EU Evropska Unija*

*OCD Organizacija civilnog društva*

*EMinS Evropski pokret u Srbiji*

**SADRŽAJ**

[1. OPŠTE INFORMACIJE 5](#_Toc190176391)

[1.1. O projektu 5](#_Toc190176392)

[1.2. Zadaci subgrantinga i podržane aktivnosti 6](#_Toc190176393)

[1.3. Ciljevi 7](#_Toc190176394)

[1.4. Finansijska sredstva koja obezbeđuje naručilac 8](#_Toc190176395)

[1.5. Finansijska raspodela 8](#_Toc190176396)

[1.6. Trajanje projekta 8](#_Toc190176397)

[2. PRAVILA OVOG POZIVA 8](#_Toc190176398)

[2.1. Podobnost kandidata – aplikanta 9](#_Toc190176399)

[2.1.1. Aplikant 9](#_Toc190176400)

[2.1.2. Kriterijumi za isključenje 9](#_Toc190176401)

[2.2. Prihvatljive aktivnosti 10](#_Toc190176402)

[2.3. Prihvatljivi i neprihvatljivi troškovi 11](#_Toc190176403)

[3. PROCES PRIJAVE 12](#_Toc190176404)

[3.1. Vremenski okvir 12](#_Toc190176405)

[3.2. Koraci podnošenja prijave 13](#_Toc190176406)

[3.3. Podnošenje detaljnog predloga projekta 13](#_Toc190176407)

[4. PROCES EVALUACIJE 14](#_Toc190176408)

[4.1. Komisija za evaluaciju 14](#_Toc190176409)

[4.2. Administrativna provera 14](#_Toc190176410)

[4.3. Bodovanje 15](#_Toc190176411)

[4.3.1. Kontrolna lista za administrativnu proveru i tabela bodovanja Koncepta projekta 15](#_Toc190176412)

[4.3.2. Tabela bodovanja – Detaljni predlog projekta 16](#_Toc190176413)

[4.4. Protokol provere organizacije 17](#_Toc190176414)

[4.5. Stručna podrška za razvoj projektnih predloga 17](#_Toc190176415)

[4.6. Procedura selekcije – Detaljni predlog projekta 17](#_Toc190176416)

[5. UGOVOR 18](#_Toc190176417)

[5.1. Potpisivanje Ugovora 18](#_Toc190176418)

[5.2. Datum početka realizacije projekta 18](#_Toc190176419)

[6. IZVEŠTAVANJE 18](#_Toc190176420)

[7. DODELA GRANTA I ISPLATA 18](#_Toc190176421)

[8. PITANJA I ODGOVORI 19](#_Toc190176422)

[9. VIDLJIVOST I DISEMINACIJA 19](#_Toc190176423)

[10. LISTA DOKUMENATA 20](#_Toc190176424)

# OPŠTE INFORMACIJE

## O projektu

Ovaj projekat ima za cilj da se pozabavi nedostatkom informacija i različitim mitovima koji doprinose opadanju interesovanja građana i mladih za evropske integracije, sprovodeći detaljne, sveobuhvatne i profesionalne kampanje komunikacije i podizanja svesti, kao i podržavajući stvaranje podsticajnog okruženja za učešće lokalnih OCD, građana i mladih u subgrantiranim aktivnostima koje doprinose naporima Akcije, kao i u drugim terenskim aktivnostima i nagažovanju putem konvencionalnih, elektronskih i društvenih medija.

Ova Akcija će pojednostaviti birokratski jezik EU i usmeriti relevantne identifikovane informacije ka ciljnim grupama u odabranim regionima Zapadne Srbije i Šumadije (posebno iz Klastera 1 – Vladavina prava, Klastera 4 – Zelena agenda i održiva povezanost i Klastera 5 – Resursi, poljoprivreda i kohezija). Najvažnije, Evropski pokret u Srbiji (EMinS) i njegovi lokalni partneri će koristiti subgranting lokalnim OCD, lokalnim inicijativama i omladinskim OCD za jačanje kapaciteta u komumikaciji sa javnošću i za bolje suprotstavljanje populističkom narativu. Organizacije korisnice subgrantinga će delovati kao lokalni partneri u promociji i informisanju lokalne javnosti o reformama vezanim za EU, njihovom potencijalu i značaju za opšti napredak i dobrobit Republike Srbije.

Takođe je važno napomenuti da je Akcija osmišljena tako da animira i uključi lokalne organizacije iz pomenutih regiona u ključnom trenutku kada je potrebna strateška, usklađena i ciljana podrška.

Projekat se fokusira na jačanje kapaciteta lokalnih OCD za efikasno komuniciranje koristi EU reformi i članstva. Kroz obuku i podršku ovim organizacijama, one će moći da unaprede svoje kapacitete za angažovanje sa relevantnim akterima, razvijanje efikasnih komunikacionih strategija i poboljšanje svog ukupnog učinka.

Trenutna situacija organizacija civilnog društva (u daljem tesktu OCD), koje se bave pitanjima podizanja svesti o važnosti i prednostima EU integracija i članstva Srbije u EU, nije najpovoljnija jer samo nekoliko organizacija može efikasno da se angažuje i utiče na politike i donošenje odluka, dok većina OCD svoj rad zasniva na aktivizmu i ima skromne kapacitete da se angažuje ili utiče na javne procese. Efikasna i trajna rešenja ovih problema mogu se desiti samo kroz dobro struktuirane procese, gde jake i kredibilne organizacije civilnog društva učestvuju kao ravnopravni partneri vladinim institucijama.

Ovaj Poziv za podnošenje predloga projekta ima za cilj da informiše potencijalne podnosioce prijava o opštim pravilima Evropske komisije i Evropskog pokreta u Srbiji o raspodeli strateških grantova. Neophodno je pažljivo pratiti Poziv tokom svih pripremnih radnji predloga projekta.

## Zadaci subgrantinga i podržane aktivnosti

Korisnici subgrantinga će biti zaduženi za sprovođenje intenzivnih aktivnosti u lokalnim zajednicama u regionu Zapadne Srbije i Šumadije, uključujući i aktivnosti na društvenim mrežama, organizovanje online i društvenih kampanja i upućivanje potencijalnog poziva za volontere. Njihov zadatak će biti i kreiranje i sprovođenje događaja i aktivnosti koje će podsticati lokalnu zajednicu da se informiše i uključi u procese reformi vezanih za EU, kao i njihova promocija na društvenim mrežama.

Kao deo svojih aktivnosti, korisnici subgrantinga će pojednostavljivati i usmerivati ključne informacije o prednostima EU integracija ka ciljnim grupama u regionima Zapadne Srbije i Šumadije, sa posebnim fokusom na oblasti Klastera 1 (Vladavina prava), Klastera 4 (Zelena agenda i održiva povezanost) i Klastera 5 (Resursi, poljoprivreda i kohezija).

Takođe, korisnici subrantinga će imati ključnu ulogu u jačanju kapaciteta za komunikaciju sa javnošću i isticati prednosti EU integracija i raskrinkavanje populističkih narativa u svojim lokalnim zajednicama. Njihove aktivnosti će uključivati informisanje javnosti o značaju i potencijalu članstva u EU, pri čemu će lokalni događaji, društvene mreže i kampanje biti osnovni alat za ostvarivanje ovih ciljeva.

Aktivnosti koje će biti podržane subgrantingom uključuju (predlog projekta ne mora da uključuje sve pomenute aktivnosti):

1. **Pokretanje informativnih kampanja na društvenim mrežama** – Organizovanje redovnih kampanja na društvenim mrežama koje će informisati lokalne zajednice o aktuelnim reformama u okviru EU, sa posebnim naglaskom na Klastere 1, 4 i 5. Kampanje će koristiti vizuelne materijale, infografike i video sadržaj za lakše razumevanje složenih tema.
2. **Serije edukativnih postova i videa** – Kreiranje i deljenje serija edukativnih postova i kratkih video materijala na društvenim mrežama koji pojednostavljuju birokratski jezik EU, objašnjavajući ključne reforme i koristi članstva u EU za lokalne zajednice.
3. **Volonterske akcije putem društvenih mreža** – Regrutovanje volontera za pomoć u promociji EU reformi i sprovođenje lokalnih događaja, uključujući obuke o EU i pružanju pomoći u organizaciji kampanja.
4. **Online radionice i vebinari** – Organizovanje online radionica i vebinara na temu EU reformi, sa posebnim fokusom na Klastere 1, 4 i 5, u cilju dubljeg razumevanja i diskusije među lokalnim zajednicama.
5. **Kreiranje lokalnih informativnih grupa/stranica na društvenim mrežama** – Pokretanje lokalnih informativnih centara na društvenim mrežama, kroz posebne stranice ili grupe, koje će se fokusirati na pružanje tačnih i pravovremenih informacija o EU reformama, promociju EU integracija i mogućnostima za lokalni razvoj.
6. **Infografike i vodiči** – Izrada jednostavnih infografika i vodiča koji objašnjavaju ključne aspekte reformi EU, kao i konkretne koristi za lokalne zajednice. Ovi materijali će biti distribuirani putem društvenih mreža i drugih online kanala.
7. **Organizovanje lokalnih događaja** – Sprovođenje događaja u lokalnim zajednicama kao što su info štandovi, panel diskusije ili tematske večeri, koje će se prenositi uživo na društvenim mrežama, kako bi se lokalna zajednica angažovala u razgovoru o EU reformama.
8. **Obuka za komunikaciju s javnošću** – Edukacija lokalnih lidera i aktivista kroz online i offline obuke o važnosti komunikacije s javnošću, efikasnom prenošenju informacija o EU i suprotstavljanju populističkim narativima koji negativno utiču na proces evropskih integracija.
9. **Kreiranje interaktivnih sadržaja** – Organizovanje anketa, kvizova i interaktivnih sesija putem društvenih mreža kako bi se podstakao veći angažman zajednice u vezi sa temama evropskih reformi i njihove praktične primene u svakodnevnom životu.
10. **Kampanja za mobilizaciju građana** – Pokretanje specifičnih kampanja za mobilizaciju građana da učestvuju u procesima koji se odnose na reforme, kao što su konsultacije, peticije ili učestvovanje u izradi lokalnih razvojnih planova, uz isticanje koristi koje EU članstvo donosi.

## Ciljevi

Opšti cilj Akcije je povećanje ukupnih kapaciteta organizacija civilnog društva kroz finansijsku podršku kojim će se povećati procenat dobro informisanih lokalnih građana i mladih o EU i koristima članstva. Na kraju će to doprineti konsolidaciji pozitivnih stavova prema članstvu Srbije u EU. Kroz projekat će organizacije civilnog društva biti finansijski osnažene i na taj način će se učvrstiti njihova uloga u razvoju efikasnih politika koje se odnose na podizanje svesti o važnosti EU reformi u Republici Srbiji.

Kada se razvija projekat koji će se baviti ciljevima ovog poziva, poželjno je da sledeće dodatne teme budu uključene:

1. Rodna ravnopravnost i promocija jednakih mogućnosti[[1]](#footnote-1);
2. Zaštita i unapređenje prava etničkih manjina[[2]](#footnote-2);
3. Zaštita i promocija prava mladih i dece[[3]](#footnote-3);
4. Sloboda govora i profesionalno informisanje građana;
5. Demokratski standardi, antidiskriminatorne prakse i dobro upravljanje[[4]](#footnote-4).

*\*Imajte na umu da se uvođenje dodatnih tema boduje u metodologiji evaluacije ovog poziva za podnošenje detaljnog predloga projekata.*

## 1.4. Finansijska sredstva koja obezbeđuje naručilac

Iznos dostupan u okviru ovog Poziva za podnošenje projektnih predloga iznosi približno 90.000,00 evra i biće izabrano od 6 do 10 projekata u zavisnosti od traženih sredstava.

Ukoliko se sredstva opredeljena za ovaj Poziv ne mogu iskoristiti zbog nedovoljnog kvaliteta ili broja primljenih predloga projekata, Evropski pokret u Srbiji zadržava pravo da preostala sredstva preraspodeli na druge pozive.

## Finansijska raspodela

Iznos koji se traži u okviru ovog Poziva za dostavljanje predloga projekata ne sme biti veći od 12.000,00 evra (za projekte koji traju 6 meseci) odnosno 18.000,00 evra (za projekte koji traju 7-9 meseci) za ukupne prihvatljive troškove projekta, bez obaveze sufinansiranja.

## Trajanje projekta

Projekat može trajati najmanje 6, a najviše 9 meseci.

# PRAVILA OVOG POZIVA

Ovaj Poziv utvrđuje pravila za podnošenje, odabir i sprovođenje projekata koji se finansiraju u okviru ovog Poziva za podnošenje Koncepta i Detaljnih predloga projekata.

Kriterijumi za učešće u Pozivu:

Postoje tri skupa kriterijuma podobnosti, koji se odnose na:

1. Akteri:

* „Aplikant“, tj. subjekt koji samostalno podnosi obrazac za prijavu,

1. Aktivnosti: Aktivnosti za koje se može dodeliti grant,
2. Troškovi:

* Vrste troškova koji se mogu uzeti u obzir pri određivanju iznosa granta.

Podobnost projektnih predloga će biti proverena prema kriterijumima navedenim u nastavku.

## 2.1. Podobnost kandidata – aplikanta

### 2.1.1. Aplikant

Da bi se kvalifikovao za učešće na ovom Pozivu za raspodelu strateških grantova, Aplikant mora:

1. biti pravno lice;
2. biti neprofitna organizacija;
3. biti organizacija civilnog društva;
4. biti registrovan u Republici Srbiji i poslovati na teritoriji Srbije[[5]](#footnote-5);
5. imati sedište organizacije na teritoriji Šumadije ili Zapadne Srbije;
6. biti direktno odgovoran za pripremu i upravljanje Projektom;
7. biti registrovan najmanje 3 godine pre objavljivanja poziva – registracija iz APR-a;
8. imati iskustvo u realizaciji projekata – lista realizovanih projekata u 2022. i 2023. godini na memorandumu organizacije;
9. imati upravljačke kapacitete, profesionalne kompetencije i kvalifikacije potrebne za uspešnu realizaciju predloženih aktivnosti – biografije ključnih članova tima;
10. imati ukupan finansijski prihod u 2022. i 2023. godini veći od traženih sredstava – bilans stanja i bilans uspeha.

Opcionalno: U statutu treba da ima definisane ciljeve koji se odnose na mlade, budući da su mladi primarna ciljna grupa u ovom pozivu (ukoliko je to primenljivo).

Organizacija može podneti samo jednu projektnu prijavu u okviru ovog Poziva.

### 2.1.2. Kriterijumi za isključenje

Potencijalni aplikanti ne mogu učestvovati u ovom Pozivu za podnošenje Koncepta i Detaljnih predloga projekata, niti im se mogu dodeliti finansijska sredstva u okviru ovog Poziva ako se nalaze u bilo kojoj od sledećih situacija:

* ako su u stečaju ili imaju sudske sporove i sklopili su aranžman sa poveriocima;
* ne ispunjavaju svoje obaveze u vezi sa uplatom doprinosa za socijalno osiguranje i/ili plaćanja bilo kojih poreza po zakonskim odredbama Republike Srbije;
* aplikant, ili osobe koje imaju ovlašćenja za zastupanje, donošenje odluka ili kontrolu nad njima, bili su predmet presude koja ima snagu res judikata za prevaru, korupciju, umešanost u kriminalnoj organizaciji, pranje novca ili bilo koju drugu nezakonitu aktivnost;
* predložene akcije su već podržane od strane Evropske Unije, kako se ne bi dupliralo finansiranje istih troškova;
* direktno su uključeni u političku kampanju;
* subjekti su sukoba interesa;
* su krivi za davanje lažnih informacija naručiocu za potrebe Ugovora, što je potrebno kao preduslov za učešće na pozivu za podnošenje detaljnog predloga projekata ili ako nisu dostavili potrebne informacije;
* pokušali su da dobiju poverljive informacije, uticali na komisiju za ocenjivanje ili ovlašćenu stranu (naručioca) za ugovore tokom evaluacije detaljnog predloga projekata.

Ako mu se dodeli ugovor o grantiranju, Aplikant će postati korisnik granta i biće identifikovan kao „Nosilac projekta“. Nosilac projekta (Aplikant) je glavni sagovornik naručiocu. Predstavlja, deluje i koordinira projektnim planom i sprovođenjem projekta.

Nosilac projekta (Aplikant):

* je direktno odgovoran za pripremu i upravljanje projektom i relevantnim aktivnostima.
* ne nalazi se ni u jednoj situaciji isključenja (prethodno navedenoj, kao i u izjavi o istinitosti podataka koja će biti priložena uz prijavu projekta).

## 2.2. Prihvatljive aktivnosti

Prihvatljive aktivnosti u okviru ovog poziva su:

* istraživanja javnog mnjenja, revizije zakonodavstva i analize budžeta uključujući priručnike o najboljim praksama u vezi sa prioritetnim temama;
* statističke analize, diskusije u fokus grupama, upitnici za specifične ciljne grupe razvoj aktivnosti zasnovan na dokazima, ispitivanja javnog mnjenja i drugi alati koji se odnose na analizu javnih politika;
* organizacija i učešće u javnim debatama, seminarima i radionicama;
* rad na terenu radi prikupljanja informacija, mišljenja i sugestija za unapređenje politika;
* aktivnosti javnog zagovaranja u vezi sa širenjem rezultata istraživanja, sugestija i preporuka;
* aktivnosti komunikacije i vidljivosti u vezi sa širenjem rezultata istraživanja, sugestija i preporuka, putem kanala društvenih mreža, medija, televizije, radija i drugih inovativnih kanala komunikacije;
* aktivnosti prikupljanja sredstava iz nacionalnih i međunarodnih fondova kroz razvijanje predloga projekata za proširenje finansijske podrške, uključujući analizu i istraživanje za definisanje potreba za projektnom intervencijom (aplikant je obavezan da informiše Evropski pokret u Srbiji u slučaju apliiranja sredstava iz drugih fondova).
* Organizovanje redovnih kampanja na društvenim mrežama koje će informisati lokalne zajednice o aktuelnim reformama u okviru EU, sa posebnim naglaskom na Klastere 1, 4 i 5.
* Kreiranje i deljenje serija edukativnih postova i kratkih video materijala na društvenim mrežama koji pojednostavljuju birokratski jezik EU, objašnjavajući ključne reforme i koristi članstva u EU za lokalne zajednice.
* Regrutovanje volontera za pomoć u promociji EU reformi i sprovođenje lokalnih događaja, uključujući obuke o EU i pružanju pomoći u organizaciji kampanja.
* Organizovanje online radionica i vebinara na temu EU reformi
* Pokretanje lokalnih informativnih centara na društvenim mrežama, kroz posebne stranice ili grupe, koje će se fokusirati na pružanje tačnih i pravovremenih informacija o EU reformama, promociju EU integracija i mogućnostima za lokalni razvoj.
* Izrada jednostavnih infografika i vodiča koji objašnjavaju ključne aspekte reformi EU, kao i konkretne koristi za lokalne zajednice.
* Sprovođenje događaja u lokalnim zajednicama kao što su info štandovi, panel diskusije ili tematske večeri
* Edukacija lokalnih lidera i aktivista kroz online i offline obuke o važnosti komunikacije s javnošću, efikasnom prenošenju informacija o EU i suprotstavljanju populističkim narativima koji negativno utiču na proces evropskih integracija.
* Organizovanje anketa, kvizova i interaktivnih sesija putem društvenih mreža kako bi se podstakao veći angažman zajednice u vezi sa temama evropskih reformi

Dodatne teme: rodna ravnopravnost u implementaciji projekta i promociji jednakih mogućnosti, zaštita i promocija mladih u procesu donošenja odluka, promocija demokratskih standarda i dobrog upravljanja, promocija inkluzivnosti i prava etničkih manjina.

*\*Napomena: ohrabruju se integrisani i holistički pristupi koji kombinuju različite dodatne teme.*

## 2.3. Prihvatljivi i neprihvatljivi troškovi

Grantom se mogu pokriti samo „prihvatljivi troškovi“. Prihvatljivi troškovi su svi troškovi u vezi sa sprovođenjem projektnih aktivnosti, koji su predviđeni predlogom budžeta i odobreni u procesu selekcije. Oni moraju biti neophodni za uspešnu realizaciju projekta.

Prihvatljivi troškovi Akcije su:

* troškovi zarada članova organizacije, troškovi plata obuhvataju sve povezane poreze i doprinose u skladu sa nacionalnim zakonodavstvom i iskazuju se u budžetu u bruto iznosu;
* troškovi za sprovođenje projektnih aktivnosti (npr. troškovi organizovanja javnih događaja, smeštaja, putni troškovi, troškovi neophodni za sprovođenje istraživanja, dizajn i štampanje publikacija);
* naknade spoljnih saradnika: podnosilac projekta angažuje spoljne saradnike, druga fizička ili pravna lica, za obavljanje svih poslova predviđenih projektom, ukoliko je potrebno za postizanje rezultata predloženog projekta. Od Aplikanta se očekuje da sprovede većinu projektnih aktivnosti;
* troškovi komunikacionih i promotivnih aktivnosti u vezi sa informisanjem javnosti o rezultatima projekta putem medija (štampanih, elektronskih), društvenih mreža, javnih događaja i sl. To uključuje oglašavanje, proizvodnju promotivnih videa i drugih materijala, izradu/dizajn objava za društvene mreže, organizaciju promotivnih događaja i slično;
* troškovi edukacije, obuke, zakupa konferencijske sale i konsultanata;
* električna energija i drugi komunalni troškovi;
* svi troškovi se odnose na iniciranje i implementaciju projekta koji je odobrila Komisija za selekciju i bitni su za postizanje dogovorenih projektnih aktivnosti;
* troškovi zakupa kancelarijskog prostora;
* troškovi knjigovodstvenih usluga;
* svi rashodi moraju biti u skladu sa principom efikasnosti, efektivnosti i ekonomičnosti;
* svi rashodi moraju biti u skladu sa principom realnih troškova, osim troškova obračunatih kao paušalne stope i paušalni iznosi;
* sve troškove snosi i plaća projektni Aplikant koji je podneo obrazac za prijavu tokom perioda trajanja projekta;
* svi rashodi koji se odnose na aktivnosti koje nisu finansirane iz drugih finansijskih izvora;
* svi troškovi su potkrepljeni fakturama ili drugim dokumentima sa dokaznom vrednošću;
* svi rashodi su u skladu sa pravilima podobnosti programa EU i nacionalnim pravilima podobnosti.

Neprihvatljivi troškovi Akcije su:

* dugovi i troškovi servisiranja duga (kamate);
* rezervisanja za gubitke ili potencijalne buduće obaveze;
* troškovi koje je prijavio Aplikant, a finansirani su u okviru druge Akcije i/ili troškovi radnog programa koji dobija grant Evropske unije;
* kupovine zemljišta ili zgrada;
* gubitke od kursnih razlika;
* kredit trećim licima;
* troškovi plata osoblja državnih uprava;
* **PDV (porez na dodatu vrednost) NIJE prihvatljiv trošak;**
* novčane kazne i izdaci za pravne i sudske sporove;
* kamata na dug;
* doprinosi u naturi, kako je definisano u članu 69(1) Uredbe (EU) br. 1303/2013;
* polovna oprema;
* oružje i municija;
* vojne aktivnosti.

# PROCES PRIJAVE

## 3.1. Vremenski okvir

|  |  |
| --- | --- |
| Poziv otvoren za dostavljanje detaljnog predloga projekta | **13. februar 2025.** |
| Krajnji rok za dostavljanje detaljnog predloga projekta | **15. mart 2025. do 17:00 č** |
| Rok za dostavljanje odgovora na sva postavljena pitanja aplikanata | **7. mart 2025. do 17:00 č** |
| Uspešni predstavnici projektnog predloga su obavešteni o dodeli granta | **01. april 2025.** |
| Početak implementacije projekta | **01. jun 2025.** |

*\*Napomena: Evropski pokret u Srbiji zadržava pravo eventualne promene vremenskog okvira.*

## 3.2. Koraci podnošenja prijave

|  |  |
| --- | --- |
| Pružanje podrške za kreiranje detaljnog predloga projekta | Infosesijom će biti pružena stručna podrška prilikom razvijanja Koncepta i Detaljnog projektnog predloga |
| Projektni predlog je podnet | Poslat na imejl: [putokazi@emins.org](mailto:sanja.urosevic@emins.org) |
| Primljeni predlozi su provereni | Odbijanje nepotpunih ili neprihvatljivih predloga |
| Protokol provere organizacije je sproveden | Protokol provere organizacije se sprovodi u skladu sa standardnim procedurama Evropskog pokreta u Srbiji |
| Projektni predlozi su ocenjeni | Uspešne prijave su selektovane i povratne informacije neuspešnim kandidatima su poslate |
| Završen je proces selekcije | Obaveštenje na sajtu o prihvaćenim predlozima projekata |
| Ugovor o grantu je potpisan | Potpisivanjem ugovora stiče se pravni osnov za isplatu prve tranše |

## 3.3. Podnošenje detaljnog predloga projekta

Obaveštenjem na sajtu Evropskog pokreta u Srbiji podstiču se OCD da podnesu Koncept i Detaljan predlog projekta zajedno sa detaljnim budžetom tako da omoguće razumevanje problema kojim se bave i kakav će uticaj imati njihovo rešenje.

Podršku za pripremu Koncepta i Detaljnog predloga projekta u periodu trajanja Poziva pružiće Evropski pokret u Srbiji kroz organizovanu infosesiju.

Rok za dostavljanje projektnih predloga je **15. mart 2025. godine**, do 17:00 časova.

Kompletna prijava za podnošenje predloga projekta se sastoji od:

* Obrazac 1. - Detaljan obrazac za prijavu projekta (popunjava aplikant);
* Obrazac 1a. - Koncept projekta (popunjava aplikant);
* Obrazac 2. - Detaljan obrazac budžeta projekta (popunjava aplikant);
* Obrazac 3. - Izjava o istinitosti podataka (popunjava aplikant);
* Obrazac 4. - Saglasnost Evropskom pokretu u Srbiji za korišćenje i obradu podataka (popunjava aplikant).

Dodatna dokumentacija je važan deo projektne dokumentacije i neophodno je dostaviti zajedno sa obrascima 1, 1a, 2, 3 i 4:

* kopija važeće registracije iz Javnog registra i/ili registracija kod relevantnih pravnih i regulatornih tela,
* godišnji finansijski izveštaja organizacije za 2022. i 2023. godinu (dokument bilansa stanja i bilans uspeha), (ne mora biti overena kopija)
* biografije ključnih članova tima,
* lista realizovanih projekata u 2022. i 2023. godini (na memorandumu organizacije).

Popunjenu gore navedenu dokumentaciju potrebno je poslati onlajn, na mejl adresu: [putokazi@emins.org](mailto:sanja.urosevic@emins.org) sa naznakom „Prijava za strateške grantove“.

Popunjene obrazce **- Obrazac 1., Obrazac 1a., Obrazac 2., Obrazac 3. i Obrazac 4. potrebno je poslati u PDF formatu skenirane i potpisane od strane pravnog zastupnika, dok Obrazac 1., Obrazac 1a. i Obrazac 2. treba poslati i u otvorenom dokumentu (Word odnosno Excel formatu) na gore navedenu adresu e-pošte.**

Neblagovremeni predlozi projekata i/ili projektni predlozi sa nekompletnom dokumentacijom neće ući u razmatranje za dodelu grantova.

# PROCES EVALUACIJE

## 4.1. Komisija za evaluaciju

Komisija za evaluaciju koju čine tri člana koji će sprovesti evaluaciju projektnih predloga na osnovu Tabele bodovanja (odeljak 4.3.1)

## 4.2. Administrativna provera

Administrativna provera bazira se na proveri ispunjavanja osnovnih kriterijuma podobnosti (odeljak 2.) i sprovodi se kako bi se osiguralo da su sve prijave prihvatljive i potpune. Proces administrativne provere će trajati ukupno 5 dana. Nakon detaljne provere, komisija za administrativnu proveru će sastaviti izveštaj i podeliti prihvatljive prijave sa komisijom za evaluaciju.

Prijavljeni projekti moraju ispunjavati sledeće kriterijume:

* Projekat je dostavljen u predviđenom roku i na predviđen način prema kriterijumima navedenim u ovom dokumentu,
* Prijava sadrži svu potrebnu dokumentaciju kako je navedeno u kriterijumima 3.3. ovog dokumenta,
* Traženi iznos ne prelazi 12.000,00 evra odnosno 18.000,00 evra,
* Projekat će se realizovati na teritoriji Zapadne Srbije i Šumadije,
* Ukupan finansijski prihod organizacije u poslednje dve godine mora biti veći od traženih sredstava.

*\*Napomena: Komisija za izbor može tražiti od podnosioca prijave dodatna pojašnjenja u vezi sa predlogom projekta i zahtevati izmene budžeta.*

## 4.3. Bodovanje

Kriterijumi po kojima će komisija za evaluaciju oceniti zadovoljavajuće predloge projekata su navedeni u nastavku.

### 4.3.1. Kontrolna lista za administrativnu proveru i tabela bodovanja Koncepta projekta

|  |  |  |
| --- | --- | --- |
| Kontrolna lista za administrativnu proveru | Da | Ne |
| * 1. Da li je organizacija registrovana u Srbiji? |  |  |
| * 1. Traženi iznos ne prelazi 12.000,00 evra odnosno 18.000,00 evra. |  |  |
| * 1. Projektna prijava sadrži svu neophodnu dokumentaciju koja je naznačena u odeljku 3. ovog dokumenta. |  |  |
| * 1. Projekat je dostavljen u predviđenom roku i na propisan način prema kriterijumima navedenim u poglavlju 3. ovog dokumenta. |  |  |
| * 1. Da li se projekat realizuje na teritoriji Zapadne Srbije i Šumadije? |  |  |
| * 1. Ukupan finansijski prihod organizacije u poslednje dve godine mora biti veći od traženih sredstava. |  |  |

|  |  |  |
| --- | --- | --- |
| **TABELA BODOVANJA – KONCEPT PROJEKTA** | Maksimum poena | Poeni |
| ISKUSTVO | | |
| Dosadašnja iskustva aplikanta u oblasti podizanja svesti o važnosti i prednostima EU integracija i članstva Srbije u EU. | 5 |  |
| Prethodno iskustvo tima u upravljanju projektima. | 5 |  |
| PROJEKTNI PREDLOG U OKVIRU KONCEPTA PROJEKTA | | |
| Predlog projekta doprinosi strateškim ciljevima ovog poziva | 5 |  |
| Pruža se jasno i logično objašnjenje ciljeva projekta i njegovog geografskog i/ili tematskog opsega | 5 |  |
| Ciljna grupa je jasno definisana i adekvatno povezana sa projektnom intervencijom | 5 |  |
| Ideja projekta je jasno izložena, postoji jasna i realna vizija promene koja će se postići inicijativom | 5 |  |
| BUDŽET | | |
| Indikovani budžet je realan i u skladu sa predloženim predlogom projekta | 5 |  |
| Predviđena je održivost projektnih aktivnosti nakon završetka finansijske podrške u okviru ovog granta | 5 |  |
| DODATNA PITANJA | | |
| Dodatne teme su integrisane u projektnu intervenciju | 3 |  |
| Predlog projekta obuhvata inovativna rešenja za rešavanje pitanja podizanja svesti o važnosti i prednostima EU integracija i članstva Srbije u EU. | 3 |  |
| UKUPAN BROJ POENA | 46 |  |

### 4.3.2. Tabela bodovanja – Detaljni predlog projekta

|  |  |  |
| --- | --- | --- |
| **TABELA BODOVANJA – DETALJAN PREDLOG PROJEKTA** | Maksimum poena | Poeni |
| DIZAJN PROJEKTA | | |
| Postoji logična veza između ciljeva projekta, rezultata i aktivnosti. | 5 |  |
| Relevantnost predloga projekta je u jasnom odnosu sa kontekstom problema. | 5 |  |
| Predviđeni rezultati su ostvariti i merljivi. | 5 |  |
| Metodologija projektne intervencije je jasno predstavljena i doprinosi uspešnoj realizaciji predviđenih rezultata. | 5 |  |
| Kvalitet i raspodela projektnog tima je postavljena u skladu sa temom predloga projekta. | 5 |  |
| Mogući rizici su jasno definisani sa predviđenim jasnim planom ublažavanja rizika. | 5 |  |
| Vremenski okvir je realan i u skladu sa planom implementacije projekta. | 5 |  |
| Evaluacija implementacije projekta je jasno definisana. | 5 |  |
| UTICAJ PROJEKTA | | |
| Plan diseminacije je dobro strukturiran i merljiv. | 5 |  |
| Uticaj projekta je jasno objašnjen i u skladu sa predviđenim rezultatima projektne intervencije. | 5 |  |
| Tokom realizacije projekta predviđeno je angažovanje građana i različitih zainteresovanih strana. | 5 |  |
| Etika projektne intervencije je u skladu sa dodatnim temama predstavljenim u odeljku 1.3 ovog dokumenta. | 5 |  |
| BUDŽET | | |
| Detaljna budzetska izdvajanja su realna i u skladu sa predloženim aktivnostima, sa jasnim obrazloženjem. | 5 |  |
| UKUPAN BROJ POENA | 65 |  |

## 4.4. Protokol provere organizacije

Evropski pokret u Srbiji je u obavezi da sprovede i arhivira Protokol provere organizacije (eng. „due diligence“) koja uzima u obzir sledeće glavne oblasti:

* opšte informacije, reputacija, upravljanje, upravljanje rizikom i interne kontrole (uključujući procedure sankcionisanja);
* finansije;
* programska sposobnost;
* nadzor nad primaocima grantova.

Proces procene mora da identifikuje sve ključne oblasti rizika i definiše svako ublažavanje/poboljšanje/monitoring koji će biti posebno adresiran, ako je potrebno, prilikom kreiranja Ugovora između korisnika granta i Evropskog pokreta u Srbiji.

## Stručna podrška za razvoj projektnih predloga

Potencijalni korisnici granta (aplikanti) će biti podržani u oblikovanju i razvijanju Koncepta i Detaljnog projektnog predloga, kako bi se osigurao kvalitet i relevantnost za strateške ciljeve akcije i specifične potrebe korisnika. Radi sprečavanja sukoba interesa, Evropski pokret u Srbiji će angažovati Eksperta za upravljanje projektnim ciklusom, koji će biti odgovoran da obezbedi onlajn obuku i, po potrebi, mentorske sesije za sve podnosioce prijava u kreiranju i razvoju projektnih predloga, tj. konsultanta koji nema direktnu vezu sa Komisijom za evaluaciju ili sa potencijalnim kandidatima koji su ušli u uži izbor.

## Procedura selekcije – Detaljni predlog projekta

Proces selekcije će trajati ukupno 10 dana, a komisija za evaluaciju će pripremiti rang-listu primljenih predloga kompletnih prijava koji su rangirani u skladu sa ocenom predstavljenom u tabelama za procenu projekta (odeljak 4.3.2.).

Rang lista će biti formirana od projekta sa najvišom ocenom do onih sa nižim ocenama dok se ne potroše raspoloživa sredstva ovog Poziva, a na osnovu indikovanog budžeta u projektnoj prijavi. Rang lista će biti kreirana u formi Evaluacionog izveštaja i biće podeljena svim članovima Savetodanog tela projekta.

Svi uspešni kandidati dobiće pismeno obaveštenje o rezultatima evaluacije i uputstvo za dalju proceduru potpisivanja ugovora i implementacije projekta.

U slučaju da jedan od aplikanata, u fazi potpisivanja Ugovora, odustane od granta, njegovo mesto će zauzeti prvi sledeći na rang listi odobrenih projekata.

Rezultati evaluacije će zatim biti objavljeni na veb stranici Evropskog pokreta u Srbiji i putem svih društvenih mreža kako bi se osigurala transparentnost postupka.

Kandidati koji nisu izabrani mogu zatražiti ocenu svog projektnog predloga nakon objavljivanja rezultata Poziva na vebsajtu Evropskog pokreta u Srbiji.

Odluka Komisije za evaluaciju je konačna.

# UGOVOR

## 5.1. Potpisivanje Ugovora

Svi odabrani Aplikanti će potpisati Ugovor sa Evropskim pokretom u Srbiji o dodeli granta.

Isti model ugovora će biti pripremljen unapred za sve odabrane Aplikante, osim ako se u postupku Protokola provere organizacije ne predvidi dodatna izmena Ugovora sa nekim od Aplikanata.

## 5.2. Datum početka realizacije projekta

Datum realizacije projekta definiše se Ugovorom.

# IZVEŠTAVANJE

Predstavnici podržanih organizacija/udruženja treba da blagovremeno obaveštavaju Evropski pokret u Srbiji o realizaciji predviđenih aktivnosti u okviru projekta, i to u formi narativnih i finansijskih izveštaja koji će biti definisani Ugovorom. Evropski pokret u Srbiji će vršiti monitoring projekata, što uključuje i monitoring posete.

Podržana organizacija Akcije će biti u obavezi da pošalje finalni narativni izveštaj i finansijski izveštaj o troškovima (u jednostavnom formatu) nakon realizacije projekta kao i da priloži kopije službene evidencije (računi, bankovni izvodi i računovodstvene evidencije koje pokazuju da su sredstva utrošena u svrhu za koju su opredeljena i u skladu sa uslovima donacije, kao i fotografije snimljene tokom realizacije projekta).

# DODELA GRANTA I ISPLATA

Dodela sredstava u okviru ove Akcije će se izvršiti nakon što Ugovor potpišu obe strane. Svi izabrani kandidati dobiće sredstva u tri rate. Prva rata u iznosu od 50% po potpisivanju ugovora, druga rata u iznosu od 40% nakon odobrenog izveštaja na polovini sprovođenja projekta, a ostalih 10% nakon usvajanja završnog izveštaja.

Ukoliko Aplikant nije u mogućnosti da realizuje projekat kako je navedeno u Ugovoru, Evropski pokret u Srbiji zadržava pravo da raskine Ugovor. Grant se može umanjiti i/ili Evropski pokret u Srbiji može zahtevati punu ili delimičnu nadoknadu uplaćenih sredstava ukoliko Aplikant ne ispuni sve uslove Ugovora.

# PITANJA I ODGOVORI

Upiti u vezi sa ovim pozivom za podnošenje predloga projekata mogu se poslati imejlom najkasnije 10 dana pre isteka roka za podnošenje predloga projekta na sledeću imejl adresu: [putokazi@emins.org](mailto:sanja.urosevic@emins.org).

Evropski pokret u Srbiji nema obavezu da daje pojašnjenja na pitanja primljena nakon ovog datuma. Biće odgovoreno samo na pitanja poslata u pisanoj formi (telefonski upiti neće biti razmatrani). Odgovori će biti sumirani i objavljeni najkasnije 5 dana pre isteka roka za podnošenje predloga projekta na sajtu Evropskog pokreta u Srbiji.

# VIDLJIVOST I DISEMINACIJA

Podnosioci prijava (Aplikanti) u okviru ovog Poziva za podnošenje predloga projekata moraju preduzeti sve neophodne korake da objave činjenicu da je Evropska unija finansirala projekat, a da projekat partnerski sprovode Evropski pokret u Srbiji, Građanski forum iz Novog Pazara, Mreža za ruralni razvoj Srbije i Evropski pokret u Srbiji - Valjevo. Ukoliko je to moguće, projekti koji se finansiraju u okviru ovog poziva, od strane Evropske komisije i pomenutih organizacija koje sprovode projekat, moraju uključiti informacione i komunikacione aktivnosti osmišljene da podignu svest specifične ili opšte publike o razlozima akcije, kao i o rezultatima i uticaju ove podrške.

Kada se potpiše Ugovor o dodeli bespovratnih sredstava, korisnici grantova će sarađivati sa timom Evropskog pokreta u Srbiji kako bi pružili informacije o projektu i obezbedili opštu koordinaciju. Evropski pokret u Srbiji, Građanski forum iz Novog Pazara, Mreža za ruralni razvoj Srbije i Evropski pokret u Srbiji - Valjevo zadržavaju pravo da koristi rezultate projekta za svoju promociju.

Podnosioci zahteva će se takođe pridržavati smernica za komunikaciju i vidljivost za korisnike grantova Evropske komisije i Evropskog pokreta u Srbiji i pomenutih partnera, tokom celog ugovornog perioda i konsultovati se sa timom Evropskog pokreta u Srbiji pre objavljivanja bilo kakvog promotivnog materijala.

Korisnici se snažno podstiču da promovišu Evropsku uniju kao finansijera, a Evropski pokret u Srbiji, , Građanski forum iz Novog Pazara, Mrežu za ruralni razvoj Srbije i Evropski pokret u Srbiji - Valjevo na svojim sajtovima, društvenim mrežama i drugim relevantnim medijima.

# LISTA DOKUMENATA

Obrazac 1. – Detaljan obrazac projektnog predloga;

Obrazac 1a. – Koncept projekta;

Obrazac 2. – Detaljan obrazac budžeta projekta;

Obrazac 3. – Izjava o istinitosti podataka;

Obrazac 4. – Saglasnost Evropskom pokretu u Srbiji za korišćenje i obradu podataka.

1. Prilikom postavljanja ciljeva projekta, definisanja aktivnosti (npr. učešće u aktivnostima) i očekivanih rezultata, poželjno je da su i muškarci i žene podjednako uključeni [↑](#footnote-ref-1)
2. Sprovođenje jednakih mogućnosti mora biti obezbeđeno u dizajnu projekta kako bi se promovisala integracija etničkih manjina i obezbedilo njihovo učešće u procesima donošenja odluka u skladu sa projektnim aktivnostima i očekivanim rezultatima. [↑](#footnote-ref-2)
3. Projekat treba da uključi decu i mlade kao relevantne aktere gde i ako je to neophodno (npr. u slučaju da je specifični cilj projekta u sektoru koji se uglavnom odnosi na potrebe dece, kao što su obrazovanje, zdravstvo, sport i kultura, ali i u sektorima u kojima projekat može indirektno uticati na njihov život). [↑](#footnote-ref-3)
4. Aktivnosti i operacije ne mogu postavljati barijere u odnosu na veru ili uverenja, godine, pol, seksualnu orijentaciju, političku pripadnost, rasno ili etničko poreklo, posebno u pogledu zapošljavanja i kadrovske politike koja se vodi prema licima koja će biti zaposlena u okviru projekata koji se realizuju u okviru ove grant šeme. Akcije moraju obezbediti široko učešće javnosti i konsultacije, gde je to moguće, tokom projektnih aktivnosti. [↑](#footnote-ref-4)
5. Ovo određivanje ne prejudicira stav o statusu i u skladu je sa Rezolucijom UNSCR 1244 i Mišljenjem Međunarodnog suda pravde o Deklaraciji o nezavisnosti Kosova. [↑](#footnote-ref-5)